Atklātā konkursa VIAA 2026/55 ERAF RVT
nolikuma 6. pielikums

(IEPIRKUMA LĪGUMA PROJEKTS)
Piegādes līgums Nr. _______
Parakstīšanas datums ir pēdējā pievienotā drošā elektroniskā paraksta un tā laika zīmoga datums

___________, reģ. Nr.__________, tā direktora _____________ personā, kurš rīkojas saskaņā ar nolikumu (turpmāk – Pasūtītājs), no vienas puses, un 
_____________, reģ. Nr.______________, tās ______________ personā, kurš rīkojas uz Statūtu pamata (turpmāk - Izpildītājs), no otras puses,
[bookmark: _Hlk182285207][bookmark: _Hlk174614810]kopā saukti ”Puses” saskaņā ar atklāta konkursa “Saules paneļu sistēmu uzstādīšana Rīgas Valsts tehnikumā” (id. Nr. VIAA 2026/55 ERAF RVT) rezultātiem, bez maldības, viltus un spaidiem noslēdz šādu līgumu (turpmāk – Līgums) ES Kohēzijas politikas programmas 2021. – 2027. gada 2.1.1.  specifiskā atbalsta mērķa „Energoefektivitātes veicināšana un siltumnīcefekta gāzu emisiju samazināšana”, 2.1.1.5. pasākuma projekta Nr. 2.1.1.5/1/24/I/001 „Klimata neitrāli risinājumi profesionālās izglītības iestāžu un koledžu izglītības programmās, vidē un infrastruktūrā” ietvaros, par turpmāk minēto:

Definīcijas
Akts – pieņemšanas - nodošanas akts, kas apliecina, ka Prece vai kāda tās daļa ir Piegādāta saskaņā ar Līguma noteikumiem vai tiek konstatēti Defekti.
Defekti – Piegādes, Preces apjomu vai kvalitātes neatbilstība Latvijas Republikā spēkā esošajiem normatīvajiem aktiem, Nolikumam, Izpildītāja iesniegtajam piedāvājumam vai Līgumam.
Iepirkuma procedūra – atklāts konkurss “Saules paneļu sistēmu uzstādīšana Rīgas Valsts tehnikumā” (id. Nr. VIAA 2026/55 ERAF RVT).
Līgums – šis līgums ar visiem tā pielikumiem, iespējamajiem papildinājumiem un grozījumiem.
Līgumcena – kopējā samaksa par Preču Piegādi Līgumā noteiktajā kārtībā un apmērā, kurā ietvertas visas ar Piegādi saistītās izmaksas un visi piemērojamie nodokļi, izņemot pievienotās vērtības nodokli.
Līguma summa – maksimāli iespējamā maksa par Preču Piegādi Līgumā noteiktajā kārtībā un apmērā, ieskaitot pievienotās vērtības nodokli.
Nolikums – Iepirkuma procedūras nolikums ar visiem tā pielikumiem, papildinājumiem, precizējumiem un grozījumiem, tajā skaitā, tehniskās specifikācijas.
Pārstāvis – Pasūtītāja vai Izpildītāja pilnvarota persona, kas Līguma ietvaros kontrolēs līgumsaistību izpildi, pieņems vai nodos Preci.
Prece – Saules paneļu sistēmas, par kuru piegādi saskaņā ar Nolikumu un Izpildītāja iesniegto piedāvājumu tiek slēgts Līgums.
[bookmark: _Hlk211257390]Piegāde – Preces uzstādīšanas vietas apsekošana, transports, Preces piegāde, uzstādīšanas saskaņošana ar iesaistītajām institūcijām (ja nepieciešams), nogādāšana līdz uzstādīšanas vietai,  uzstādīšana, pieslēgšana, nodošana, personāla apmācība un garantijas nodrošināšana saskaņā ar Līguma noteikumiem, kā arī Preces nodošana Pasūtītājam atbilstoši Līguma 4. nodaļai.
Pavadzīme – Preču piegādes dokuments, ko Izpildītājs iesniedz Pasūtītājam par Preču Piegādi Līgumā noteiktajā kārtībā.
Līguma saturā lietots vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi.

1. Līguma priekšmets
1.1. Pasūtītājs pasūta, bet Izpildītājs par Līgumā noteiktu samaksu Piegādā Preci un Pasūtītājs apņemas pirkt, saņemt un apmaksāt Preci Līgumā noteiktajā termiņā, kārtībā un apmērā.
1.2. Preces Piegāde tiek veikta atbilstoši Nolikumam, Izpildītāja Tehniskajam un Finanšu piedāvājumam (Līguma 1. pielikums), Līguma noteikumiem un Latvijas Republikā spēkā esošajiem normatīvajiem aktiem.
1.3. Izpildītājs garantē, ka Prece atbilst spēkā esošiem valsts standartiem vai citos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, uzglabāšanas noteikumi utml.), kā arī garantē, ka tiks piegādātas jaunas, nelietotas Preces oriģinālā iepakojumā.

2. Līguma summa un norēķinu kārtība
2.1. Līgumcena par Preces Piegādi bez PVN ir __________ EUR (____________). Pievienotās vērtības nodoklis 21 (divdesmit viens) % ir __________ EUR (_____________). Līguma summa ir Līgumcenas un pievienotās vērtības nodokļa summa, kas ir ___________ EUR (___________________). Līguma summa visā Līguma darbības laikā ir nemainīga. 
2.2. Izpildītāja Tehniskajā un Finanšu piedāvājumā (Līguma 1. pielikums) iekļautās vienību cenas ir nemainīgas visā Līguma darbības laikā. Pasūtītājs maksā Izpildītājam tikai par faktiski Piegādāto Preci.
2.3. [bookmark: _Hlk143777652]Izpildītājam pēc Līguma noslēgšanas ir iespēja saņemt avansa maksājumu, kas nav lielāks kā 30 (trīsdesmit) % no Līguma summas, t. i., _________ EUR (_____________), kas tiek izmaksāts saskaņā ar Izpildītāja izrakstīto rēķinu 20 (divdesmit) darba dienu laikā pēc atbilstoša e-rēķina un garantijas par avansa summu saņemšanas, ja iesniegtā garantija atbilst Līguma 2. pielikuma prasībām, pārskaitot naudu Izpildītāja norādītajā bankas kontā. Avansu atmaksā proporcionāli veiktajām Piegādēm vai ātrāk.
2.4. Samaksu par veiktajām Piegādēm Pasūtītājs veic 30 (trīsdesmit) kalendāra dienu laikā pēc Preces Piegādes Pavadzīmes un e-rēķina saņemšanas no Izpildītāja, Akta abpusējas parakstīšanas un pēc Preces garantijas laika nodrošinājuma, kas iesniegts atbilstoši Līguma 2. pielikuma noteikumiem, saņemšanas, pārskaitot naudu Izpildītāja norādītājā bankas kontā.
2.5. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
2.6. [bookmark: _Hlk149810255][bookmark: _Hlk212458997]Izpildītājs, sagatavojot Pavadzīmi, e-rēķinu un Aktu, tajā iekļauj atsauci – projekts Nr. 2.1.1.5/1/24/I/001, kā arī Līguma datumu un numuru. Ja Izpildītājs nav iekļāvis šajā Līguma punktā noteikto informāciju Pavadzīmē un Aktā, Pasūtītājam ir tiesības prasīt Izpildītājam veikt atbilstošas korekcijas un līdz brīdim, kamēr Izpildītājs nav novērsis nepilnības – neapmaksāt Izpildītājam pienākošos summu. E-rēķini sūtāmi uz oficiālo e-adresi: ______________.

3. Preces piegādes noteikumi un termiņi
3.1. Izpildītājs Preces Piegādi veic___ (___) mēnešu laikā no Līguma spēkā stāšanās dienas, Preces piegādes laiku saskaņojot ar Pasūtītāju vismaz 5 (piecas) darba dienas pirms Preču Piegādes veikšanas[footnoteRef:2]. Preces Piegāde var tikt veikta pa daļām (atsevišķiem saules paneļu sistēmu komplektiem). [2:  Ja Izpildītājs veic Līguma prasībām atbilstošas Preces Piegādi pēc Līguma 3.1.punktā noteiktā termiņa, tad par nokavēto laiku Pasūtītājam ir tiesības no Izpildītāja prasīt līgumsodu (līgumsodu aprēķina no Līguma prasībām nepiegādātās neatbilstošās Preču summas), ja vien objektīvu apstākļu dēļ Puses rakstveidā nav vienojušās par Piegādes termiņa pagarināšanu.] 

3.2. Preču Piegādes adrese ir ____________.
3.3. Pasūtītāja kontaktpersonas:
3.3.1. _________;
3.3.2. Valsts izglītības attīstības aģentūras Izglītības iestāžu infrastruktūras attīstības departamenta Projektu īstenošanas nodaļas projekta vadītājs ___________.
3.4. Izpildītājs Preču Piegādi Pasūtītāja Pārstāvja norādītajā telpā/vietā veic uz sava rēķina un par to Pasūtītājam papildus nav jāmaksā.
3.5. Līgums stājas spēkā pēc abpusējas parakstīšanas un ir spēkā līdz abpusējai saistību izpildei. 
3.6. Ja objektīvu un iepriekš neparedzamu iemeslu dēļ Līguma izpildi nav iespējams veikt Līguma 3.1. punktā noteiktajā termiņā, Līguma izpildes termiņš atbilstoši Līguma 11. punktā noteiktajam var tikt pagarināts par tik ilgu laiku, cik tas ir objektīvi nepieciešams konkrētajā gadījumā saistības izpildei. 

4. Preces pieņemšanas kārtība
4.1. Izpildītājs Preces Pasūtītājam nodod kopā ar dokumentāciju, kas satur Preces raksturojumu, īpašības, uzglabāšanas un lietošanas noteikumus – instrukcijas, rokasgrāmatas papīra formātā vai elektroniski latviešu vai angļu valodā, ja vien Iepirkuma procedūras tehniskajā specifikācijā attiecībā uz konkrētu Preci nav noteikts citādi. Preces nodošana Pasūtītājam tiek fiksēta ar Pavadzīmi, kuru paraksta abu Pušu pārstāvji. Pie Preces nodošanas tiek pārbaudīts tās sortiments un daudzums. Kopā ar Pavadzīmi Izpildītājs iesniedz Pasūtītājam no savas puses parakstītu Aktu (Līguma 4. pielikums) par Preces piegādi.
4.2. Pasūtītājs Preces un Piegādes (izņemot Pasūtītāja personāla apmācību (ja vien Pasūtītājs un Izpildītājs Preču piegādes brīdī nevienojas citādāk)) atbilstību Līguma noteikumiem pārbauda 20 (divdesmit) darba dienu laikā pēc Preces nodošanas un attiecīga Akta no Izpildītāja saņemšanas dienas. Minētajā termiņā Pasūtītājam ir tiesības izteikt pretenzijas par Preces vai Piegādes neatbilstību Līguma noteikumiem. Ja šajā punktā noteiktajā termiņā Defekti netiek konstatēti, Pasūtītājs ļauj Izpildītājam veikt Pasūtītāja personāla apmācību darbam ar piegādātajām Precēm un pēc tās veikšanas Pasūtītājs paraksta Aktu.
4.3. Pasūtītājs, parakstot Aktu (Līguma 4. pielikums), atzīst, ka Prece ir Piegādāta atbilstoši Līguma noteikumiem.
4.4. Ja Pasūtītājs, pieņemot Preci vai Piegādes atbilstību, konstatē Defektus, vai Izpildītājs Līguma 3.1. punktā noteiktajā termiņā piegādājis Preces daļu no Preču kopējā apjoma, tiek noformēts Defektu akts un nosūtīts Izpildītājam, norādot Defektu būtību. Pasūtītājs nepieņem Preci, kas neatbilst Līguma noteikumiem.
4.5. Izpildītājs uz sava rēķina novērš konstatētos Defektus Pušu saskaņotā termiņā, bet, ja Puses nespēj vienoties, ne vēlāk kā 10 (desmit) darba dienu laikā pēc Pasūtītāja rakstveida iebildumu saņemšanas dienas[footnoteRef:3]. Pēc Defektu novēršanas izdarāma atkārtota Preces un Piegādes pieņemšana Līgumā noteiktajā kārtībā. Atkārtota Defekta konstatēšanas gadījumā, Pasūtītājam ir tiesības atteikties no piegādātās Preces un neveikt apmaksu. Šajā gadījumā Izpildītājam nav tiesības prasīt no Pasūtītāja jebkādu zaudējumu atlīdzību vai cita veida kompensāciju, kas saistīta ar neatbilstošo Preci (piegādi u. c.). [3:  Ja Izpildītājs šajā punktā noteiktajā termiņā Precei nav novērsis konstatētos Defektus, tad ar nākamo dienu Pasūtītājam ir tiesības no Izpildītāja prasīt līgumsodu (līgumsodu aprēķina no Līguma prasībām nepiegādātās neatbilstošās Preču summas). Gadījumā, ja Izpildītājs atkārtoti piegādā Līguma prasībām neatbilstošu Preci, tad Pasūtītājam ir tiesības no Izpildītāja prasīt līgumsodu (līgumsodu aprēķina skaitot no laika pēc pirmā Defekta novēršanas termiņa un vadoties no Līguma prasībām nepiegādātās neatbilstošās Preču summas).] 

4.6. Ja Defektu aktā minētie Defekti radušies Izpildītāja darbības vai bezdarbības rezultātā, izdevumi šo neatbilstību novēršanai pilnībā ir jāapmaksā Izpildītājam. 
4.7. Ja Pasūtītājs ir konstatējis Preču neatbilstības, tas ir tiesīgs pieaicināt ekspertu, lai novērtētu Preču atbilstību Līgumam. Ja eksperta slēdziens apstiprina par pamatotu Pasūtītāja viedokli, Izpildītājs novērš konstatētos trūkumus Pušu saskaņotā termiņā, bet, ja Puses nespēj vienoties, ne vēlāk kā 30 (trīsdesmit) darba dienu laikā, Pasūtītāja noteiktajā termiņā un kārtībā, kā arī sedz eksperta pieaicināšanas izmaksas, ko Pasūtītājs regresa kārtībā piedzen no Izpildītāja.

5. Pasūtītāja tiesības un pienākumi
5.1. Pasūtītājs apņemas veikt maksājumu par Preci Līgumā noteiktajā termiņā un apmērā. Pasūtītājs veic tikai tās Preces vai tās daļas apmaksu, kas Piegādāta Līgumā noteiktajā kārtībā.
5.2. Pasūtītājam ir tiesības pieprasīt un ne vēlāk kā 3 (trīs) darba dienu laikā no Izpildītāja saņemt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
5.3. Pasūtītājam ir pienākums parakstīt Aktu, ja Prece ir Piegādāta saskaņā ar Līguma noteikumiem un Prece atbilst kvalitātes prasībām.

6. Izpildītāja tiesības, pienākumi un garantijas
6.1. Izpildītājs apņemas veikt kvalitatīvu savlaicīgu un atbilstošu Preces Piegādi Līgumā noteiktajā kārtībā saskaņā ar Nolikumu, Izpildītāja Tehnisko un Finanšu piedāvājumu (Līguma 1. pielikums), Līguma noteikumiem un Latvijas Republikā spēkā esošajiem normatīvajiem aktiem. 
6.2. Izpildītājs, veicot Piegādi, apņemas ievērot ražotāja un normatīvo aktu noteiktās Preces transportēšanas, uzstādīšanas un ekspluatācijā nodošanas prasības.
6.3. Izpildītājs, veicot Piegādi, apņemas nodrošināt Preces iepakojuma utilizāciju videi draudzīgā veidā par saviem līdzekļiem.
6.4. Izpildītājam ir pienākums 3 (trīs) darba dienu laikā pēc Pasūtītāja pieprasījuma, rakstveidā sniegt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
6.5. Izpildītājs apņemas veikt Pasūtītāja darbinieku apmācību darbam ar Piegādāto Preci. Personas, kurām veicama apmācība, nosaka Pasūtītāja Pārstāvis, un apmācības veikšanas fakts tiek fiksēts Aktā, norādot darbinieku, kuram tā veikta, apmācības datumu, vietu un laiku.
6.6. Izpildītājam Pasūtītāja darbinieku apmācībai jāizmanto kvalitatīva, pilnvērtīga, kompetenta un uzskatāma informācija par Preci (darbs ar Preci, funkcionālās īpašības, iespējas Preces palaišanas, drošas izmantošanas, apkalpošanas un kļūdu novēršanas pamatus, u.c.).
6.7. Izpildītājs, pildot Līgumu Pasūtītāja telpās vai teritorijā, ievēro Pasūtītāja iekšējās kārtības un ugunsdrošības noteikumus, ar kuriem Izpildītājs tiek iepazīstināts pirms Preces Piegādes.
6.8. Izpildītājam nav tiesību nodot Līguma vai tā daļas izpildi trešajām personām, kas nav atrunāts Līgumā un kas ir pretrunā ar Latvijas Republikas normatīvajos aktos paredzēto tiesību un saistību pārņemšanu komercsabiedrību reorganizācijas vai uzņēmuma pārejas gadījumā.
6.9. Izpildītājam jānodrošina, ka Piegādātā Prece nepasliktina būves jumta konstrukciju un seguma ilgtspēju, nerada apdraudējumu būves lietotājiem, kā arī Piegādes process nepasliktina būves tehnisko stāvokli (piemēram, sienu un fasādes apdare, grīdas segums, logi un durvis un to ailes, citas inženiersistēmas, aprīkojums utml.)

7. Preces garantijas nosacījumi
7.1. Izpildītājs apliecina, ka Līguma izpildē tam ir saistoši Nolikumā, Izpildītāja Tehniskajā un Finanšu piedāvājumā (Līguma 1. pielikums), Līgumā noteiktie nosacījumi attiecībā uz garantijas nodrošināšanu Preces garantijas laikā.
7.2. Precei tās ekspluatācijas vietā garantijas laiks ir:
7.2.1. [bookmark: _Hlk210970546][bookmark: _Hlk210224320][bookmark: _Hlk210975341]Preču uzstādīšanas un montāžas darbu garantijas laiks ir _____ (__________) mēneši no Preces Piegādes Akta abpusējas parakstīšanas dienas;
7.2.2. Saules paneļiem garantijas laiks ir _____ (__________) mēneši no Preces Piegādes Akta abpusējas parakstīšanas dienas;
7.2.3. Saules paneļu efektivitātes laika rūpnieciskā garantija pēc 25 (divdesmit pieciem) gadiem ir _____ (__________) procenti no sākotnējās jaudas Preces Piegādes Akta abpusējas parakstīšanas dienā;
7.2.4. Invertoriem garantijas laiks ir _____ (__________) mēneši no Preces Piegādes Akta abpusējas parakstīšanas dienas.
7.3. Garantijas laikā Izpildītāja pienākums ir par saviem līdzekļiem Preces Defekta gadījumā veikt bojātās daļas nomaiņu vai remontu 15 (piecpadsmit) kalendāra dienu laikā pēc Defekta pieteikšanas vai Pusēm vienojoties. Servisa reakcijas laiks 2 (divu) darba dienu laikā pēc izsaukuma saņemšanas.
7.4. Ja attiecīgai Precei Pasūtītājs konstatē Defektu vairāk nekā 2 (divas) reizes, Pasūtītājam ir tiesības pieprasīt Izpildītājam uz sava rēķina nomainīt attiecīgo Preci pret jaunu Pušu saskaņotā termiņā, bet, ja Puses nespēj vienoties, ne vēlāk kā 30 (trīsdesmit) darba dienu laikā no Defekta pieteikuma nosūtīšanas.
7.5. Pasūtītājs defektus var pieteikt pa tālruni ____________ darba dienās no plkst. 9:00 – 17:00, vai pa e-pastu ______________. Defekti, kuri iesniegti pēc plkst. 17:00, uzskatāmi par iesniegtiem nākamajā dienā plkst.9:00.

8. Nepārvarama vara
8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
8.2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu uzzināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskatiem ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija vai organizācija un kura satur ārkārtējo apstākļu darbības apstiprinājumu un to raksturojumu.
8.3. Ja šie apstākļi turpinās ilgāk nekā 2 (divus) mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.

9. Pušu atbildība
9.1. Par katru nokavēto Preces Piegādes, Defektu novēršanas dienu Pasūtītājam ir tiesības no Izpildītāja prasīt līgumsodu 0,5 (piecas desmitdaļas) % apmērā no attiecīgajā ēkā uzstādāmo Preču apjoma līgumcenas, bet ne vairāk par 10 (desmit) %  no attiecīgajā ēkā uzstādāmo Preču apjoma līgumcenas.
9.2. Ja Pasūtītājs Līgumā paredzētajā termiņā un apjomā neveic maksājumu par Preci, Izpildītājam ir tiesības pieprasīt no Pasūtītāja līgumsodu 0,5 (piecas desmitdaļas) % apmērā no laikā nesamaksātās summas par katru nokavēto maksājuma dienu, bet ne vairāk par 10 (desmit) % no pamatparāda.
9.3. Līgumsoda samaksa neatbrīvo Puses no to saistību pilnīgas izpildes.
9.4. Gadījumā, ja Pasūtītājam rodas tiesības uz Līguma pamata pieprasīt no Izpildītāja līgumsodu vai jebkuru citu maksājumu, Pasūtītājam, iepriekš rakstveidā brīdinot Izpildītāju, ir tiesības ieturēt līgumsodu vai jebkuru citu maksājumu no Izpildītājam izmaksājamajām summām. 
9.5. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies vienas Puses, tā darbinieku vai trešo personu darbības vai bezdarbības (tai skaitā, rupjas neuzmanības, ļaunā nolūkā izdarīto darbību vai nolaidības) rezultātā.
9.6. Ja Līguma izpildes laikā Izpildītājs nodara Pasūtītāja mantai bojājumus, tad Izpildītājam ir pienākums tos novērst vai segt Pasūtītājam radušās izmaksas, kas saistītas ar bojājumu novēršanu.

10. Konfidencialitāte
10.1. Puses apņemas ievērot konfidencialitāti savstarpējās attiecībās, tajā skaitā:
10.1.1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
10.1.2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos;
10.1.3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
10.2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
10.3. Šī Līguma nodaļas noteikumiem nav laika ierobežojuma un uz tām neattiecas Līguma darbības termiņš.

11. Līguma grozīšana un izbeigšana
11.1. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā. Visi Līguma papildinājumi, grozījumi un vienošanās ir Līguma neatņemamas sastāvdaļas. 
11.2. Ir pieļaujami tikai Līguma nebūtiski grozījumi. Būtiski grozījumi Līgumā pieļaujami tikai Publisko iepirkumu likuma 61. pantā minētajos gadījumos.
11.3. Izpildītājs var aizstāt Līgumā norādīto Preci (vienu vai vairākas) ar citu tās modeli, ja Izpildītāja piedāvājumā norādītā Preces modeļa ražošana ir pārtraukta un to apliecina attiecīgās Preces ražotājs vai izplatītājs (šādā gadījumā iesniedzot Pasūtītājam dokumentu, kas pierāda konkrētā izplatītāja tiesības sniegt apliecinājumu Preces ražotāja vārdā) vai attiecīgajai Precei ir pieejams jaunāks modelis. Izpildītājs var aizstāt Līgumā norādīto Preci (vienu vai vairākas) ar citu tās modeli, kas ir ekvivalents vai labāks par nolikuma Tehniskajā specifikācijā noteiktajām tehniskajām prasībām attiecīgajai Precei un ja Līguma grozījumi ir noformēti rakstiski kā pielikums Līgumam, ko parakstījušas abas līgumslēdzējas Puses. Preces cena paliek nemainīga. Pasūtītājam ir tiesības, bet nav pienākums apstiprināt Preces modeļa aizstāšanu. 
11.4. Par Izpildītāja piedāvājumā norādītā Preces modeļa ražošanas pārtraukšanu nav atzīstams gadījums, kad konkrētais Preces modelis vairs netiek piedāvāts Latvijas vai Baltijas valstu tirgum, taču vienlaikus konkrētā Preces modeļa ražošana faktiski nav pārtraukta un tas tiek piedāvāts citos tirgos. 
11.5. Izpildītājs un Pasūtītājs, savstarpēji vienojoties, ir tiesīgi pagarināt Līguma izpildes termiņu, ja: 
11.5.1. attiecīgās Preces ražotājs, piegādātājs vai izplatītājs kavē attiecīgās Preces piegādes termiņu Izpildītājam un, ja minēto kavēšanos apliecina attiecīgās Preces ražotājs, piegādātājs vai izplatītājs;
11.5.2. Pasūtītājs liedz piekļuvi Preču uzstādīšanas vietai;
11.5.3. Pasūtītājs uzdevis izpildīt papildu piegādes;
11.5.4. Piegādi ir kavējuši būtiski atšķirīgi apstākļi no Līgumā paredzētajiem, kas nav radušies Izpildītāja vainas dēļ.
11.6. Ja Preci nav iespējams uzstādīt ēkas jumta tehniskā stāvokļa dēļ, Pasūtītājam ir tiesības:
11.6.1. samazināt piegādājamās un uzstādāmās Preces apjomu;
11.6.2. vienoties ar Izpildītāju par Preces piegādes un uzstādīšanas atlikšanu uz noteiktu termiņu.
11.7. Līgumu pirms termiņa var izbeigt Pusēm savstarpēji rakstveidā par to vienojoties.
11.8. Pasūtītājam ir tiesības vienpusēji izbeigt Līgumu, nosūtot Izpildītājam rakstisku paziņojumu vismaz 10 (desmit) darba dienas iepriekš, šādos gadījumos:
11.8.1. ir zaudējusi spēku vai kļuvusi nerealizējama Līguma 2. pielikumā noteiktā garantija, un tā pēc Pasūtītāja pieprasījuma nav aizstāta ar citu līdzvērtīgu nodrošinājumu uz Pasūtītājam pieņemamiem noteikumiem;
11.8.2. iestājušies apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
11.8.3. ja Izpildītājs atkārtoti nepilda Līgumā noteiktās prasības;
11.8.4. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēts, ka līdz Līguma izpildes beigu termiņam Izpildītājs būs likvidēts;
11.8.5. Ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 (divdesmit piecu) %  vai lielākā apmērā no Līgumcenas, un minētā korekcija izriet no Izpildītāja pieļauta Līguma pārkāpuma;
11.8.6. Ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100 (viens simts) %  apmērā;
11.8.7. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
11.8.8. Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
11.8.9. Izpildītājs Pasūtītājam nodarījis zaudējumus, kā arī citos Publisko iepirkumu likuma 64. panta pirmajā daļā norādītajos gadījumos;
11.8.10. Izpildītājs ir patvaļīgi pārtraucis Līguma izpildi, tai skaitā, nav sasniedzams juridiskajā adresē vai deklarētajā dzīvesvietas adresē;
11.8.11. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs gribēja izmantot Līgumā paredzēto maksājuma saistību segšanai;
11.8.12. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā, ja pirms Līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi.
11.9. Lai novērstu neatbilstoši veiktu izmaksu risku Eiropas Reģionālās attīstības fondu finansētā projektā, Pasūtītājam ir tiesības vienpusēji izbeigt Līgumu, nosūtot Izpildītājam rakstisku paziņojumu vismaz 20 (divdesmit) darba dienas iepriekš, šādos gadījumos:
11.9.1. ja Ministru kabinetā ir ierosināta attiecīgā Eiropas Savienības fondu plānošanas perioda prioritāšu un aktivitāšu pārskatīšana, kā rezultātā Pasūtītājam var tikt samazināts vai atsaukts Eiropas Savienības fondu finansējums, ko Pasūtītājs bija paredzējis izmantot Līgumā paredzēto maksājuma saistību segšanai;
11.9.2. pēc Eiropas Savienības fondu vadībā iesaistītas kompetentās iestādes vai Ministru kabineta lēmuma.
11.10. Izpildītājam ir tiesības vienpusēji izbeigt Līgumu, nosūtot Pasūtītājam rakstisku paziņojumu vismaz 10 (desmit) darba dienas iepriekš, ja Pasūtītājs kavē maksājumu veikšanu par vairāk nekā 30 (trīsdesmit) dienām.
11.11. 	Līguma izbeigšana Līguma 11.8. un 11.9. punktā minētajos gadījumos, kā arī Līguma grozīšana 11.6. punktā minētajos gadījumos, nav pamats zaudējumu atlīdzības vai cita veida kompensācijas izmaksai Izpildītājam vai jebkādu sankciju piemērošanai Pasūtītājam.
11.12. Ja Izpildītājs nepilda ar Līgumu uzņemtās saistības vai ja Līgums tiek pārtraukts Izpildītāja vainas dēļ, Izpildītājam ir pienākums maksāt līgumsodu 10 (desmit) % apmērā no Līguma kopējās summas (ar PVN 21%).
11.13. Līguma darbība tiek izbeigta, ja turpmāku Līguma izpildi padara neiespējamu vai apgrūtina nepārvarama vara.

12. Līguma izpildē iesaistītais personāls un apakšuzņēmēji
12.1. 	Izpildītājs atbild par apakšuzņēmēju darbu.
12.2. Darba veikšanai Izpildītājs piesaista savā Iepirkuma procedūras piedāvājumā minēto personālu un apakšuzņēmējus (ja attiecināms). Izpildītājs nav tiesīgs bez saskaņošanas ar Pasūtītāju veikt Iepirkuma procedūras piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Apakšuzņēmēju un personāla nomaiņa un jaunu apakšuzņēmēju un personāla piesaiste notiek atbilstoši Publisko iepirkumu likuma 62. pantam.
12.3. 	Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Darba daļas vērtība ir vismaz 10 000 (desmit tūkstoši) eiro (ja Izpildītājs savā piedāvājumā nav balstījies uz šī apakšuzņēmēja iespējām, lai apliecinātu savas kvalifikācijas atbilstību nolikumā noteiktajām prasībām) vai jauna apakšuzņēmēja iesaistīšanu, kura veicamā Darba daļa plānota vismaz 10 000 (desmit tūkstoši) eiro, tad iepriekš jāiesniedz rakstveida iesniegums Pasūtītājam un jāsaņem rakstveida piekrišana. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai, ja uz piedāvāto apakšuzņēmēju neattiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētie pretendentu izslēgšanas gadījumi (42. panta otrās daļas 1, 2., 3., 4., 5., 6., 7., 10., 11., 12., 13., 14. punktā minēto izslēgšanas nosacījumu pārbaude tiek veikta attiecībā uz to datumu, kad Pasūtītājs lemj par atļaujas sniegšanu Izpildītājam Līguma izpildes nodrošināšanai nomainīt vai piesaistīt jaunu apakšuzņēmēju) un Publisko iepirkumu likuma 62. panta trešās daļas 1. un 4.punkta regulējums.
12.4. 	Ja Izpildītājs vēlas veikt tāda personāla nomaiņu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma procedūras dokumentos noteiktajām prasībām, tad iepriekš jāiesniedz rakstveida iesniegums Pasūtītājam. Pasūtītājs piekrīt apakšuzņēmēja nomaiņai, ja:
12.4.1. 	piedāvātais apakšuzņēmējs atbilst tām paziņojumā par līgumu un Iepirkuma procedūras dokumentos noteiktajām prasībām, kas attiecas uz Izpildītāja apakšuzņēmējiem;
12.4.2. tiek nomainīts apakšuzņēmējs, uz kura iespējām Iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam ir vismaz tāda pati kvalifikācija, uz kādu Izpildītājs atsaucies, apliecinot savu atbilstību Iepirkuma procedūrā noteiktajām prasībām;
12.4.3. uz piedāvāto apakšuzņēmēju neattiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētie pretendentu izslēgšanas gadījumi (42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minēto izslēgšanas nosacījumu pārbaude tiek veikta attiecībā uz to datumu, kad Pasūtītājs lemj par atļaujas sniegšanu Izpildītājam Līguma izpildes nodrošināšanai nomainīt vai piesaistīt jaunu apakšuzņēmēju);
12.4.4. apakšuzņēmēja maiņas rezultātā netiek izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
12.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
12.6. Pasūtītājs nepiekrīt Iepirkuma procedūras piedāvājumā norādītā personāla nomaiņai, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
12.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju vai Izpildītāja personāla iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma nodaļas noteikumiem.

13. Nobeiguma nosacījumi
13.1. Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
13.2. Pusēm ir rakstveidā jāinformē vienai otra 7 (septiņu) kalendāra dienu laikā par savu rekvizītu (nosaukuma, adreses, norēķinu rekvizītu utml.) maiņu.
13.3. Visus strīdus un domstarpības, kas varētu rasties sakarā ar Līguma izpildi, Puses centīsies atrisināt sarunu ceļā. Gadījumā, ja 20 (divdesmit) kalendāra dienu laikā sarunu ceļā strīds netiks atrisināts, Puses vienojas strīdus risināt tiesā, atbilstoši Latvijas Republikas normatīvo aktu prasībām Latvijas Republikas tiesā.
13.4. Līgums sagatavots un parakstīts, izmantojot drošu elektronisko parakstu, uz ___ (_______) lapām ar ___ (______) pielikumiem uz ____ (___________) lapām.
13.5. Visos citos jautājumos, ko neregulē Līguma noteikumi, Puses ievēro spēkā esošajos Latvijas Republikas normatīvajos aktos noteikto kārtību.
13.6. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu, un labprātīgi vēlas to pildīt.
13.7. Līgumam pievienoti šādi pielikumi:
13.7.1. Tehniskā un Finanšu piedāvājuma kopija 	– 1. pielikums;
13.7.2. Garantijas noteikumi	 – 2. pielikums;
13.7.3. Tehnisko specifikāciju kopijas	– 3. pielikums;
13.7.4. Preču nodošanas – pieņemšanas akta veidlapa	– 4. pielikums;
13.7.5. Iepirkuma sarakste	– 5. pielikums.

Pielikums Nr. 1
TEHNISKAIS UN FINANŠU PIEDĀVĀJUMS 






Pielikums Nr. 2
GARANTIJAS NOTEIKUMI


Pasūtītājs ir noteicis šādus garantiju veidus un attiecīgajā garantijā obligāti iekļaujamos nosacījumus un noteikumus:

1. Avansa garantijai jābūt kredītiestādes, tās filiāles, vai ārvalsts kredītiestādes filiāles, kas ir tiesīga sniegt pakalpojumus Latvijas Republikā izdotai garantijai, vai apdrošināšanas sabiedrības, kas ir tiesīgas sniegt pakalpojumus Latvijas Republikā izsniegtai apdrošināšanas polisei, ja tā izsniegta saskaņā ar tiem pašiem iepirkuma procedūras dokumentos noteiktajiem nosacījumiem kā kredītiestādes garantija.
Garantijas summu var samazināt atbilstoši atmaksātajai avansa summai, atskaitot to no Izpildītāja izrakstītajos rēķinos minētajām summām.
Garantijā obligāti jābūt iekļautiem šādiem noteikumiem un nosacījumiem:
1.1. garantijas devējs apņemas samaksāt Pasūtītāja pieprasīto summu garantijas summas robežās, pēc pirmā rakstiskā Pasūtītāja pieprasījuma, kurā Pasūtītājs norādījis, ka Izpildītājs nav līgumā noteiktā kārtībā atmaksājis avansu pieprasītās summas apjomā;
1.2. garantijas summa ir vienāda ar avansa summu;
1.3. garantija jābūt spēkā no avansa maksājuma datuma līdz laikam, kad Izpildītājs paredzējis pilnībā atmaksāt avansa summu;
1.4. garantija ir neatsaucama;
1.5. Pasūtītājam nav jāpieprasa garantijas summa no Izpildītāja pirms prasības iesniegšanas garantijas devējam;
1.6. garantijai piemērojami Starptautiskās tirdzniecības kameras noteikumi ”The ICC Uniform Rules for Demand Guarantees”, ICC Publication No. 758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Apdrošināšanas sabiedrības izsniegtai garantijai ir piemērojami Latvijas Republikas normatīvie tiesību akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
2. Garantijas laika garantija jāiesniedz 10 (desmit) dienu laikā pēc tam, kad Pasūtītājs ir parakstījis Aktu par preču pieņemšanu un tai jābūt kredītiestādes, tās filiāles, vai ārvalsts kredītiestādes filiāles, kas ir tiesīga sniegt pakalpojumus Latvijas Republikā, izdotai garantijai, vai apdrošināšanas sabiedrības, kas ir tiesīgas sniegt pakalpojumus Latvijas Republikā izsniegtai apdrošināšanas polisei, ja tā izsniegta saskaņā ar tiem pašiem iepirkuma procedūras dokumentos noteiktajiem nosacījumiem kā kredītiestādes garantija. Garantijā obligāti jābūt iekļautiem šādiem noteikumiem un nosacījumiem:
2.1. garantijas devējs apņemas samaksāt Pasūtītājam garantijas summu defektu novēršanas izmaksu apmērā, ja Izpildītājs nepilda līgumā noteiktās garantijas saistības;
2.2. garantijas summa ir 2 (divi) % apmērā no Līguma summas ar PVN;
2.3. garantija ir spēkā vismaz 3 (trīs) gadus;
2.4. garantija ir neatsaucama;
2.5. Pasūtītājam nav jāpieprasa garantijas summa no Izpildītāja pirms prasības iesniegšanas garantijas devējam;
2.6. garantijai piemērojami Starptautiskās tirdzniecības kameras noteikumi ”The ICC Uniform Rules for Demand Guarantees”, ICC Publication No. 758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Apdrošināšanas sabiedrības izsniegtai garantijai ir piemērojami Latvijas Republikas normatīvie tiesību akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
3. Garantijas var iesniegt par īsāku termiņu, un iesniegt Pasūtītājam garantiju pagarinājumu ne vēlāk kā 10 (desmit) dienas pirms garantijas beigu termiņa.




Pielikums Nr. 3

TEHNISKĀ SPECIFIKĀCIJA

Pielikums Nr. 4

Preces nodošanas – pieņemšanas akta veidlapa
202_. gada ___. ____ līgumam Nr. _______
______vieta
202_. gada __.____________

Saskaņā ar ____________________ līgumu Nr. ___________ (turpmāk saukts – Līgums) par ______________________________ (turpmāk – Preces) piegādi atbilstoši iepirkuma _______________________________________________rezultātiem, piedaloties:
<pasūtītāja nosaukums, reģ. Nr.>, tās pārstāvja __________________ personā, turpmāk tekstā saukts – Pasūtītājs, no vienas puses, un 
_________________, reģ. nr. ____________ _________________personā, turpmāk – saukts Izpildītājs, no otras puses, tiek sagatavots šādas nodošanas – pieņemšanas akts.
Nodošanas – pieņemšanas akts sagatavots par to, ka:
Izpildītājs atbilstoši Līgumam nodod un Pasūtītājs pieņem šādu Preci, kurā ietilpst:

	Preces nosaukums
	Piegādātās Preces apraksts

	
	



1. Izpildītājs iekārtas kopā ar to uzglabāšanas noteikumiem un lietošanas instrukcijām latviešu vai angļu valodā ir piegādājis šādā Pasūtītāja noteiktajā adresē -________________, <pilsētā>. 
2. Nodošanas - pieņemšanas aktam ir pievienota Preču piegādes apliecinoša dokumenta - pavadzīmes Nr._____________ kopija.
3. Ar nodošanas – pieņemšanas akta abpusēju parakstīšanu Pasūtītājs un Izpildītājs apliecina, ka Līgumā noteiktās Preces piegādes ir veiktas Līgumā noteiktā apjomā, termiņā un pienācīgā kvalitātē.
4. Pasūtītājam nav iebildumu par piegādāto Preču kvalitāti un Izpildītāja Līgumā noteikto saistību izpildi.
5. Kopējā summa par Preču piegādi ir EUR ____________(ar vārdiem) bez  PVN. 
6. Ņemot vērā Pasūtītāja atbilstoši Līgumam Izpildītājam veikto avansa maksājumu ___ (summa vārdiem) % no Līguma summas apmērā – _____________ bez PVN, atlikusī Līguma summas daļa, ko Pasūtītājs samaksā Izpildītājam 30 (trīsdesmit) dienu laikā pēc šī preču nodošanas – pieņemšanas akta abpusējas parakstīšanas un atbilstoša Izpildītāja rēķina saņemšanas dienas, ir EUR _____________bez PVN.
7. Izpildītājs (datums) ir veicis apmācību darbam ar Preci un tās piederumiem šādam Pasūtītāja personālam:____________ (vārds, uzvārds); _____________(vārds, uzvārds); _____________(vārds, uzvārds).

Nodošanas – pieņemšanas akts par līguma izpildi sagatavots uz _ lapām, 2 (divos) eksemplāros, no kuriem viens glabājas pie Pasūtītāja, otrs pie Izpildītāja.
	Preci nodeva:

IZPILDĪTĀJS
 
Pārstāvis_________________/___________/
	      Preci pieņēma:

      PASŪTĪTĀJS
 
      Pārstāvis__________________/__________/

